ΓΡΑΠΤΗ ΕΡΩΤΗΣΗ E-0791/03

υποβολή: Stavros Xarchakos (PPE-DE) προς την Επιτροπή

(14 Μαρτίου 2003)

Θέμα: Χρηματοδότηση θρησκευτικών οργανώσεων από την Ε.Ε.

Στον διεθνή Τύπο αναφέρονται πληροφορίες για χρηματοδότηση θρησκευτικών οργανώσεων μέσω συγκεκριμένων Γραμμών του Κοινοτικού Προϋπολογισμού και άλλων Κοινοτικών Πρωτοβουλιών.

Θα μπορούσε να με ενημερώσει η Επιτροπή ποιες είναι (ονομαστικά) αυτές οι θρησκευτικές οργανώσεις (αναγνωρισμένες και μη) που έχουν επιδοτηθεί μέσω του Κοινοτικού Προϋπολογισμού και ποια είναι τα ακριβή ποσά που έχουν λάβει από το 1995 και μέχρι σήμερα· Υπάρχουν και ποιες Ορθόδοξες χριστιανικές οργανώσεις ή θεσμοί που να έχουν επιδοτηθεί την ίδια περίοδο· Με τη διεύρυνση προς τις νέες χώρες μέλη, θα μπορούσαν και από πότε να επωφεληθούν θρησκευτικές οργανώσεις και Εκκλησίες (π.χ. η Εκκλησία της Κύπρου κ.ά.) από αυτές τις Κοινοτικές Πρωτοβουλίες ώστε να προαχθούν κοινωνικοί σκοποί και να ενισχυθεί η αλληλοκατανόηση και η θρησκευτική ανοχή· Εκκλησίες τρίτων χωρών με τεράστιο κοινωνικό έργο (όπως π.χ. η Ορθόδοξη Εκκλησία της Αλβανίας και άλλες) θα μπορούσαν να συμπεριληφθούν σε αυτές τις Κοινοτικές Πρωτοβουλίες·

Απάντηση της κ. Reding εξ ονόματος της Επιτροπής

(28 Απριλίου 2003)

Η Επιτροπή πληροφορεί τον αξιότιμο βουλευτή ότι τα έξοδα λειτουργίας θρησκευτικών οργανώσεων δεν χρηματοδοτούνται από την Ένωση.

Μόνον η οργάνωση Church & Society Commission με έδρα τις Βρυξέλλες, η οποίαποστηρίζει τη γραμματεία της οργάνωσης Soul for Europe που καλύπτει τις κυριότερες θρησκείες (χριστιανική, μουσουλμανική και εβραϊκή), καθώς και ανθρωπιστικές οργανώσεις, έλαβε επιδοτήση για δραστηριότητες συντονισμού και εκπροσώπησης θρησκευτικών οργανώσεων σε ευρωπαϊκό επίπεδο κατά την περίοδο 2000-2002. Η επιδότηση αυτή διατέθηκε από το Κοινοβούλιο από τη γραμμή του προϋπολογισμού A-3021. Τα ποσά που δόθηκαν ανέρχονταν για τα έτη 2000, 2001 και 2002 στο ύψος των 44 000 ευρώ, 41 000 ευρώ και 39 780 ευρώ αντίστοιχα.

Η Ένωση ωστόσο παρέχει επιδοτήσεις επί ετήσια βάση σε συλλόγους και ομοσπονδίες ευρωπαϊκού ενδιαφέροντος, συμπεριλαμβανομένων και θρησκευτικών, για ενέργειες και σχέδια ευρωπαϊκού χαρακτήρα πουλοποιούνται από αυτούς τους οργανισμούς, όπως δραστηριότητες προβληματισμού περί των αξιών και των ηθικών και πνευματικών πηγών του ευρωπαϊκού οικοδομήματος.

Αυτές οι επιδοτήσεις χορηγούνταν μέχρι το 1998 από τη θέση A-3030 του γενικού προϋπολογισμού της Ένωσης και από το 1998 από τη θέση A-3024.

Αν και οι οργανώσεις δικαιούχοι των επιδοτήσεωνποχρεούνται να έχουν συσταθεί με νόμο και να είναι εγγεγραμμένες σε κάποιο από τα δεκαπέντε κράτη μέλη, οι ενέργειες δύνανται ναλοποιηθούν μέσω σύμπραξης με οργανισμούς από τιςποψήφιες προς ένταξη χώρες.

Όσον αφορά τις ορθόδοξες οργανώσεις και θεσμούς,πήρξε μία οργάνωση που έλαβε επιδοτήσεις κατά την περίοδο 2000-2002. Πρόκειται για την Ορθόδοξο Ακαδημία Κρήτης, που έλαβε 22 473,50 ευρώ το 2000 και 25 000 ευρώ το 2002 για δύο διαφορετικά σχέδια.

Οι επιδοτήσεις αποτελούν αντικείμενο ετήσιας παρουσίασης στις αρμόδιες επί του προϋπολογισμού αρχές (Κοινοβούλιο και Συμβούλιο) πριν από τις 30 Μαΐου 2003.

Ο αξιότιμος βουλευτής μπορεί στο εξής να βρει στη βιβλιοθήκη του Κοινοβουλίου όλες τις πληροφορίες σχετικά με τις επιδοτήσεις που δόθηκαν από το 1995 στις Εκθέσεις σχετικά με τους δικαιούχους επιδοτήσεων της Επιτροπής (μέρος Α του προϋπολογισμού). Οι εκθέσεις αυτές επίσης δημοσιεύονται στον εξυπηρετητή Europa από το 1998 στην ακόλουθη διεύθυνση: http://europa.eu.int/comm/secretariat_general/sgc/info_subv/beneficiaries_en.htm.